Uzumchilik, bog‘dorchilik, issiqxona xo‘jaliklarini yurituvchi va vinochilik mahsulotlarini ishlab chiqaruvchi subyektlarni davlat tomonidan moliyaviy qo‘llab-quvvatlash chora-tadbirlari to‘g‘risida

O‘zbekiston Respublikasi Prezidentining “Uzumchilikni rivojlantirishda klaster tizimini joriy etish, sohaga ilg‘or texnologiyalarni jalb qilishni davlat tomonidan qo‘llab-quvvatlashning qo‘shimcha chora-tadbirlari to‘g‘risida” 2021-yil 28-iyuldagi PQ-5200-son qaroriga muvofiq uzumchilik, bog‘dorchilik, issiqxona ho‘jaliklarini yurituvchi va vinochilik mahsulotlarini ishlab chiqaruvchi subyektlarni davlat tomonidan moliyaviy qo‘llab-quvvatlash maqsadida Vazirlar Mahkamasi qaror qiladi:
 1. O‘zbekiston Respublikasi Prezidentining “Uzumchilikni rivojlantirishda klaster tizimini joriy etish, sohaga ilg‘or texnologiyalarni jalb qilishni davlat tomonidan qo‘llab-quvvatlashning qo‘shimcha chora-tadbirlari to‘g‘risida” 2021-yil 28-iyuldagi PQ-5200-son qarori 12-bandiga muvofiq:
 a) respublika budjetidan Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamg‘armasiga hamda Bog‘dorchilik va issiqxona xo‘jaligini rivojlantirish agentligining Bog‘dorchilik va issiqxona xo‘jaligini rivojlantirish jamg‘armasiga har yili qo‘shimcha 100 milliard so‘mgacha subsidiya ajratish;
 b) ajratilgan mablag‘lar hisobidan:
 joriy qilingan tomchilatib sug‘orish texnologiyasi uchun bazaviy hisoblash miqdorini sifatlilik darajasi asosida belgilanadigan koeffitsiyentga ko‘paytirgan holda (bazaviy hisoblash miqdori har bir gektar mevali ekinlar uchun 6 mln so‘m hamda uzum uchun 8 mln so‘m qilib belgilanadi);
 yaratilayotgan har 10 gektar maydondagi uzum va mevali bog‘lar plantatsiyalariga suv chiqarish uchun burg‘ilangan quduq, shuningdek, daryolar, kanallar hamda boshqa suv havzalaridan suvni tortish maqsadida nasos stansiyasini qurishga har bir metri uchun 600 ming so‘mdan, ammo 120 million so‘mdan oshmaydigan miqdorda Davlat geologiya va mineral resurslar qo‘mitasining tegishli dalolatnomasiga asosan;
 yangi intensiv bog‘ va tokzorlarda tomchilatib sug‘orish texnologiyalarini joriy qilish, burg‘ilangan quduq, shuningdek daryolar, kanallar hamda boshqa suv havzalaridan suvni tortishga nasos stansiyasini qurish ishlarini loyihalashtirish xarajatlarining bir qismini qoplash maqsadida har bir loyihaga 10 million so‘mgacha;
 aholi yashash punktlaridan uzoq hududlarda joylashgan 10 gektardan kam bo‘lmagan lalmi va foydalanishdan chiqqan yerlarda uzum va mevali bog‘lar plantatsiyalarini tashkil etish uchun qayta tiklanuvchi, muqobil elektr energiyasi (quyosh, suv, shamol) bilan ta’minlash uskunalarini sotib olish xarajatlarning 50 foizigacha, biroq 100 million so‘mdan ortiq bo‘lmagan miqdorda;
 mahalliy sharoitda “in-vitro” usulida yetishtirilgan har bir dona tok ko‘chati va payvandtagli tok ko‘chati uchun 5 ming so‘m miqdorida;
 mahalliy ishlab chiqaruvchi klasterlar tomonidan eksport qilingan har bir litr uzum va meva-rezavorlardan tayyorlangan tabiiy ravishda achitilgan tabiiy vino (etil spirti qo‘shilmagan holda) hamda brendi uchun 5 ming so‘mdan ko‘p bo‘lmagan miqdorda;
 uzum ko‘chatlarini shpalerga (yog‘och va boshqa sinuvchan ustunlardan tashqari) ko‘tarish xarajatlarining bir qismini qoplash maqsadida bir dona shpalerga 15 ming so‘mdan ortiq bo‘lmagan miqdorda;
 uzum (mayiz) quritish va qadoqlash liniyalari hamda vinochilik asbob-uskunalarini xarid qilish xarajatlarining 20 foizi, biroq 300 million so‘mdan ortiq bo‘lmagan miqdorda subsidiya ajratish belgilanganligi ma’lumot uchun qabul qilinsin.
 2. Quyidagilar:
 Yangi intensiv bog‘ va tokzorlarda loyiha asosida tomchilatib sug‘orish texnologiyalarini joriy qilish, burg‘ilangan quduq, shuningdek daryolar, kanallar hamda boshqa suv havzalaridan suv tortish uchun nasos stansiyasini qurish va qayta tiklanuvchi, muqobil elektr energiyasi qurilmasini sotib olish xarajatlarining bir qismini qoplash tartibi to‘g‘risidagi nizom 1-ilovaga;
 Uzum ko‘chatlarini shpalerga (yog‘och va boshqa sinuvchan ustunlardan tashqari) ko‘tarish xarajatlarining bir qismini qoplash tartibi to‘g‘risidagi nizom 2-ilovaga; 
 Uzum (mayiz) quritish va qadoqlash liniyalarini xarid qilish xarajatlarining bir qismini qoplash tartibi to‘g‘risidagi nizom 3-ilovaga; 
 Vinochilik asbob-uskunalarini xarid qilish xarajatlarining bir qismini qoplash tartibi to‘g‘risidagi nizom 4-ilovaga;
 Mahalliy ishlab chiqaruvchi klasterlar tomonidan uzum va meva-rezavorlardan tayyorlangan hamda tabiiy ravishda achitilgan har bir litr tabiiy vino (etil spirti qo‘shilmagan holda) va brendi mahsulotlarini eksport qilish xarajatlarining bir qismini qoplash tartibi to‘g‘risidagi nizom 5-ilovaga muvofiq tasdiqlansin. 
 3. O‘zbekiston Respublikasi Hukumatining 6-ilovaga muvofiq ayrim hujjatlariga o‘zgartirish va qo‘shimchalar kiritilsin.
 4. Qishloq xo‘jaligi vazirligi boshqa manfaatdor vazirlik va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining investitsiyalar va tashqi iqtisodiy aloqalar masalalari bo‘yicha o‘rinbosari — investitsiyalar va tashqi savdo vaziri S.O‘. Umurzakov hamda O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha o‘rinbosari Sh.M. G‘aniyev zimmasiga yuklansin.
 1. Mazkur Nizom qishloq xo‘jaligi mahsulotlari ishlab chiqaruvchilariga yangi intensiv bog‘ va tokzorlarda loyiha asosida tomchilatib sug‘orish texnologiyalarini joriy qilish, burg‘ilangan quduq, shuningdek daryolar, kanallar hamda boshqa suv havzalaridan suv tortish uchun nasos stansiyasini qurish va qayta tiklanuvchi, muqobil elektr energiyasi qurilmasini sotib olish xarajatlarining bir qismini qoplash tartibini belgilaydi.
 2. Ushbu Nizomda quyidagi tushunchalardan foydalaniladi:
 subsidiya — talabgorning yangi intensiv bog‘ va tokzorlarda tomchilatib sug‘orish texnologiyalarini joriy qilish, burg‘ilangan quduq, shuningdek daryolar, kanallar hamda boshqa suv havzalaridan suvni tortishga nasos stansiyasini qurish, ushbu maqsadda loyiha-smeta hujjatlarini tayyorlash va/yoki qayta tiklanuvchi, muqobil elektr energiya qurilmasini sotib olish xarajatlarining bir qismini qoplab berish uchun tegishlicha O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilik va issiqxona xo‘jaligini rivojlantirish jamg‘armasidan hamda O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamg‘armasidan ajratiladigan mablag‘;
 talabgor — qonunchilik hujjatlariga muvofiq ajratilgan yer maydonida 2019-yilda yoki undan keyingi yillarda tashkil etilgan (tashkil etiladigan) yangi intensiv bog‘ va tokzorlarda loyiha asosida tomchilatib sug‘orish texnologiyalarini joriy qilgan, burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurgan hamda qayta tiklanuvchi, muqobil elektr energiya qurilmasini sotib olgan qishloq xo‘jaligi mahsulotlari ishlab chiqaruvchisi;
 qishloq xo‘jaligi mahsulotlari ishlab chiqaruvchisi — qishloq xo‘jaligi mahsulotlarini yetishtiruvchi fermer ho‘jaliklari, klasterlar, kooperatsiyalar va boshqa yuridik shaxs bo‘lgan xo‘jalik yurituvchi subyektlar;
 intensiv bog‘ — pakana va yarim pakana payvandtaglarda yetishtirilgan ko‘chatlarni zich sxemada ekib, tomchilatib sug‘orish tizimi joriy etilgan bog‘;
 tomchilatib sug‘orish texnologiyasi — suv tindirgich (hovuz), suv nasosi, suv tozalagichlar (filtrlar), mineral o‘g‘itlar eritmasini tayyorlovchi moslama, suvni boshqarish va o‘lchash vositalari, suv yetkazuvchi, suv tarqatuvchi va suv tomizgichli quvurlardan iborat sug‘orish majmuasi;
 hovuz-tindirgich — oqar suv tarkibidagi loyqa oqiziqlarni ushlab qolish (suvni tindirish) hamda sug‘orish uchun zarur bo‘ladigan suv zaxirasini saqlash uchun mo‘ljallangan inshoot;
 nasos stansiyasi — suvni suv obyektidan zarur hajmda yetkazib berishga mo‘ljallangan qurilma;
 filtrlash qurilmasi — sug‘orishda foydalaniladigan suvning tarkibidagi yirik va mayda zarralarni suvni tejaydigan sug‘orish texnologiyasi talabi darajasida tozalashga mo‘ljallangan qurilma;
 bosh (magistral) quvur — kerakli miqdordagi suvni tizim nasos qurilmasidan olib, tarqatuvchi quvurlarga yetkazib berish uchun mo‘ljallangan yer osti yoki ustida yotqiziladigan quvurlar;
 tarqatuvchi quvur — suvni bosh quvurdan olib, tomizgichli sug‘orish shlanglariga yetkazib va taqsimlab berish uchun yoki qator orasiga suvni tarqatishga xizmat qiluvchi yer osti yoki ustida yotqiziladigan quvurlar;
 tomizgichli sug‘orish shlanglari — ekinlar qatorlari oralariga yotqiziladigan va belgilangan me’yordagi suvni o‘simlik ildiz tizimiga yetkazib berish uchun mo‘ljallangan tomizgichli shlanglar;
 tizimning avtomatlashtirilgan boshqaruvi — suvni tejaydigan sug‘orish tizimlarini ishlatishda inson omilini kamaytirish orqali o‘simliklarga suv va mineral o‘g‘itni eng samarali miqdorlarda avtomatlashtirilgan usulda yetkazish uchun mo‘ljallangan uskuna va dasturiy ta’minot majmuasi;
 suv hisoblagich — sug‘orishda foydalaniladigan suv hisobini avtomatik tarzda yurituvchi qurilma;
 qayta tiklanuvchi, muqobil elektr energiyasi qurilmasi — aholi yashash punktlaridan uzoq hududlarda joylashgan, 10 gektardan kam bo‘lmagan yangi intensiv bog‘ va uzum plantatsiyalariga tomchilatib sug‘orish texnologiyasi yordamida suv chiqarish, shuningdek, suv tortish va sug‘orish uchun nasos stansiyasini elektr energiyasi bilan ta’minlash maqsadida quyosh, suv, shamol yordamida elektr energiyasini hosil qiluvchi qurilmalar; 
 plantatsiya — qishloq xo‘jaligi ishlab chiqaruvchilari tomonidan yaxlit yoki tutash hududda 10 gektardan kam bo‘lmagan maydonlarda bir xil meva yoki uzum turi ekilgan intensiv bog‘ va/yoki tokzor;
 xulosa — yangi intensiv bog‘ va tokzorlarda loyiha asosida tomchilatib sug‘orish texnologiyalarini joriy qilgan, burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurgan va/yoki qayta tiklanuvchi, muqobil elektr energiyasi qurilmasini sotib olgan talabgorga ushbu Nizomning 1-ilovasiga muvofiq tarkibdagi tuman ishchi guruhi tomonidan beriladigan va subsidiya ajratish uchun asos bo‘ladigan hujjat.
 3. Talabgorga ushbu Nizomning 2-ilovasiga muvofiq sxema bo‘yicha:
 tomchilatib sug‘orish texnologiyalarini joriy qilish, burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurish bo‘yicha loyiha-smeta hujjatlarini tayyorlash xarajatlarining bir qismini qoplash maqsadida har bir loyihaga 10 million so‘mgacha (bunda tomchilatib sug‘orish texnologiyasi, burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasining loyiha-smeta hujjatlari bir loyiha deb qabul qilinadi);
 yaratilayotgan har 10 gektar maydondagi yangi intensiv bog‘ va uzum plantatsiyalariga suv chiqarish uchun burg‘ilangan quduq, shuningdek, daryolar, kanallar hamda boshqa suv havzalarida nasos stansiyasini qurish va suvni tortishga (metall yoki plastik quvurlar) har bir metri uchun 600 ming so‘mdan, ammo bir dona burg‘ilangan quduq yoki nasos stansiyasi uchun 120 million so‘mdan oshmaydigan miqdorda tegishlicha Davlat geologiya va mineral resurslar qo‘mitasining yoki Suv xo‘jaligi vazirligining dalolatnomasiga asosan;
 ushbu Nizomning 3-ilovasida ko‘rsatilgan joriy qilingan tomchilatib sug‘orish texnologiyasi uchun ajratiladigan subsidiyaning bazaviy hisoblash miqdori ko‘rsatkichlari orqali;
 aholi yashash punktlaridan uzoq hududlarda (3 km) joylashgan, 10 gektardan kam bo‘lmagan lalmi va foydalanishdan chiqqan yerlarda yangi intensiv bog‘ va uzum plantatsiyalari tashkil etish uchun qayta tiklanuvchi, muqobil elektr energiyasi (quyosh, suv, shamol) bilan ta’minlash uskunalarini sotib olish xarajatlarining 50 foizigacha, biroq 100 million so‘mdan ortiq bo‘lmagan miqdorda subsidiyalar beriladi.
 Mazkur bandning uchinchi xatboshisida nazarda tutilgan imtiyoz oldin har 35 gektar maydonda yangi intensiv bog‘ va uzum plantatsiyalariga suv chiqarish uchun burg‘ilangan quduq, shuningdek, daryolar, kanallar hamda boshqa suv havzalaridan suv tortish maqsadida nasos stansiyasini qurishga subsidiya olgan qishloq xo‘jaligi mahsulotlari ishlab chiqaruvchilariga yangi quduq qazish, shuningdek, nasos stansiyasini qurish sharti bilan tatbiq etiladi.
 4. Yangi intensiv bog‘ va tokzorlarda tomchilatib sug‘orish texnologiyalarini joriy qilish, burg‘ilangan quduq, shuningdek daryolar, kanallar hamda boshqa suv havzalaridan suv tortish uchun nasos stansiyasini qurish ishlarini loyihalashtirish hujjatlarida quyidagilar inobatga olinishi lozim:
 tashkil etilayotgan yangi intensiv bog‘ va tokzorlarni sug‘orishda tabiiy, sun’iy va yer osti suv resurslaridan foydalanish imkoniyati;
 ko‘chat turi va soniga qarab, vegitatsiya davrida suv bilan ta’minlanish imkoniyati;
 sug‘orish quvurlarining hududning relyefiga mosligi va maksimal o‘rnatilish uzunligi;
 bosim orqali suvni boshqarishda ko‘chatlarning turi va sonidan kelib chiqib, suvning bog‘dagi (tokzordagi) hamma ko‘chatlarga teng taqsimlanishi.
 5. Subsidiya: 
 yangi intensiv bog‘, xo‘raki va kishmishbop tokzorlarni barpo etgan yoki barpo etadigan talabgorga — O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilik va issiqxona xo‘jaligini rivojlantirish jamg‘armasi (keyingi o‘rinlarda — Bog‘dorchilikni rivojlantirish jamg‘armasi);
 sanoatbop tokzorlarni barpo etgan yoki barpo etadigan talabgorga — O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamg‘armasi (keyingi o‘rinlarda Vinochilikni rivojlantirish jamg‘armasi) hisobidan ajratiladi.
 Bunda, yaratilayotgan har 10 gektar maydondagi uzum va mevali bog‘lar plantatsiyalariga suv chiqarish uchun burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurishga har bir metri uchun 600 ming so‘mdan, ammo 120 million so‘mdan oshmaydigan miqdordagi hamda qayta tiklanuvchi, muqobil elektr energiyasi qurilmasini sotib olish xarajatlarining bir qismini qoplash maqsadida subsidiya proporsional tarzda ekin turiga qarab beriladi.
 6. Subsidiya:
 a) yangi intensiv bog‘ va uzum plantatsiyalarida loyiha-smeta hujjatlariga muvofiq barpo etilgan:
 tomchilatib sug‘orish texnologiyalarini joriy qilish;
 burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurish xarajatlariga;
 b) barpo etilgan yangi intensiv bog‘ va uzum plantatsiyalari uchun qayta tiklanuvchi, muqobil elektr energiyasi qurilmasini sotib olish xarajatlariga faqat bir marotaba ajratiladi.
 7. Talabgor subsidiya olish uchun yangi intensiv bog‘ va uzumzorlarda tomchilatib sug‘orish texnologiyalarini joriy qilgan, burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurgan, qayta tiklanuvchi, muqobil elektr energiyasi qurilmasi to‘liq sotib olgan bo‘lishi lozim. 
 8. Talabgor mazkur Nizom talablari asosida subsidiya ajratilishiga xulosa olish uchun ushbu Nizomning 4-ilovasiga muvofiq shakldagi arizani yozma yoki elektron shaklda tuman ishchi guruhiga yuboradi.
 Bunda, arizaga quyidagilar ilova qilinadi:
 tomchilatib sug‘orish texnologiyalarini joriy qilish, burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurish bo‘yicha loyiha va loyiha-smeta hujjatlari;
 tomchilatib sug‘orish texnologiyalarini joriy qilish hamda burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurish bo‘yicha pudrat tashkiloti bilan tuzilgan shartnoma hamda ishlar yakunlanganligi to‘g‘risida pudrat tashkiloti va talabgor o‘rtasida imzolangan dalolatnoma va hisob-faktura nusxasi (bunda mazkur xatboshidagi qurish ishlari talabgor tomonidan loyiha-smeta hujjatlariga muvofiq bajarilgan bo‘lsa, tomchilatib sug‘orish texnologiyasi va nasos stansiyasini qurish uchun ishlatilgan mahsulotlarni sotib olish shartnomasi hamda hisob-faktura nusxasi taqdim qilinadi);
 yangi intensiv bog‘, tokzor va issiqxona tashkil etilayotgan joyning tuproq-iqlim sharoitlaridan kelib chiqib, tuproqning holati va unumdorligi to‘g‘risida ma’lumot;
 qayta tiklanuvchi, muqobil elektr energiya qurilmasini sotib olish to‘g‘risida shartnoma va hisob-kitob hamda texnik hujjatlar (pasport) nusxasi.
 Arizadagi ma’lumotlar va taqdim qilingan hujjatlarning to‘g‘riligi va haqqoniyligi uchun talabgor javobgar hisoblanadi.
 9. Ushbu Nizomning 8-bandida ko‘rsatilgan hujjatlar to‘liq bo‘lmagan yoki belgilangan tartibda rasmiylashtirilmagan holda taqdim qilinganda, tuman ishchi guruhi tomonidan sabablari ko‘rsatilib, arizani qabul qilish rad etiladi.
 10. Tuman ishchi guruhi talabgorning murojaatidan kelib chiqib, besh ish kunida:
 a) taqdim qilingan hujjatlar ushbu Nizomning 8-bandiga muvofiqligini, bog‘ va tokzorlar intensiv usulda 2019-yil va undan keyingi yillarda tashkil qilinganligini;
 talabgor va pudrat tashkilotlari vakili ishtirokida joriy qilingan tomchilatib sug‘orish texnologiyalarini va/yoki burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurish ishlari loyiha-smeta hujjatlariga muvofiqligini;
 qayta tiklanuvchi, muqobil elektr energiyasi qurilmasining oldi-sotdi shartnoma shartlariga va hisob-kitob hujjatlari hamda texnik hujjatlar (pasport) talablariga muvofiqligini, yangiligini va tomchilatib sug‘orish tizimi to‘liq ishlatish uchun talab etiladigan elektr energiyasi hosil qilish quvvatiga egaligini o‘rganadi;
 b) joriy qilingan tomchilatib sug‘orish texnologiyasi uchun ajratiladigan subsidiyaning bazaviy hisoblash miqdori ko‘rsatkichlarini hisoblaydi.
 11. O‘rganish natijasi yuzasidan ishchi guruh bir kun muddatda ushbu Nizomning 5-6-ilovalariga muvofiq shakllar bo‘yicha bir ish kuni ichida quyidagi xulosalardan birini qabul qiladi va tegishli xulosani talabgorga yozma yoki elektron shaklda yuboradi:
 talabgorga subsidiya ajratishning maqsadga muvofiqligi to‘g‘risida (ijobiy xulosa);
 talabgorga subsidiya ajratishning maqsadga muvofiq emasligi to‘g‘risida (salbiy xulosa).
 Ijobiy xulosa rasmiylashtirilgan taqdirda, xulosaning ikki asl nusxasi talabgorga taqdim etiladi va bir nusxasi tuman ishchi guruhida saqlanadi.
 Salbiy xulosa rasmiylashtirilgan taqdirda, talabgor kamchiliklarni bartaraf etib, belgilangan tartibda yangidan murojaat qilishi mumkin. 
 Tuman ishchi guruhi rahbari va a’zolari xulosaning to‘g‘riligi va haqqoniyligi uchun mas’ul hisoblanadi. 
 Talabgor tuman ishchi guruhining ushbu qaroridan norozi bo‘lgan taqdirda, sud organlariga shikoyat qilishi mumkin.
 12. Tuman ishchi guruhi a’zolari talabgorga subsidiya ajratish to‘g‘risidagi xulosalarni rasmiylashtirishda quyidagilarga shaxsan mas’ul hisoblanadi:
 tuman hokimi — ishchi guruhi faoliyatini tashkil qilishga va ishchi guruh tomonidan rasmiylashtirilgan hujjatlarning haqqoniyligiga;
 tuman hokimining qishloq va suv xo‘jaligi masalalari bo‘yicha o‘rinbosari — subsidiya ajratish bo‘yicha hujjatlarni o‘z vaqtida ko‘rib chiqish va rasmiylashtirishga, qayta tiklanuvchi, muqobil elektr energiyasi qurilmasi joriy qilinganligiga, yaratilayotgan har 10 gektar maydondagi uzum va mevali bog‘lar plantatsiyalari aholi yashash punktlaridan uzoq hududlarda joylashganligiga;
 tuman Qishloq xo‘jaligi bo‘limi boshlig‘i — suvni tejaydigan texnologiya bog‘ va tokzorlarning ekin maydonlarida joriy qilinganligiga va uning o‘lchami, kontur raqami hamda ekin turini aniqlashga;
 tuman loyiha ofisi rahbari — ushbu Nizomning 7-ilovasi ma’lumotlar yangi intensiv bog‘, tokzor va issiqxona tashkil etilayotgan joyning tuproq-iqlim sharoitlaridan kelib chiqib, tuproqning holati va unumdorligi to‘g‘risida ma’lumotlarga muvofiqligiga;
 tuman Moliya bo‘limi boshlig‘i — subsidiya miqdorining to‘g‘ri hisoblanishiga;
 tuman Irrigatsiya bo‘limi boshlig‘i — joriy qilingan texnologiya turi va uning sifat ko‘rsatkichlarini aniqlashga;
 “O‘zdavenergonazorat” inspeksiyasining hududiy bo‘limi boshlig‘i — qishloq xo‘jaligi ishlab chiqaruvchisi tomonidan qayta tiklanuvchi, muqobil elektr energiyasi qurilmasining yangiligiga, oldi-sotdi shartnomasi va texnik hujjatlar (pasport) loyiha talablariga muvofiqligini, shuningdek, talab etiladigan miqdorda elektr energiyasi hosil qilish quvvatiga egaligini aniqlashga;
 tuman Fermer, dehqon ho‘jaliklari va tomorqa yer egalari kengashi raisi — pudrat tashkilotlari bilan tuziladigan shartnomalarda fermer ho‘jaliklari huquqini himoya qilishga.
 13. Talabgor tuman ishchi guruhining ijobiy xulosasini olgandan so‘ng tegishliligi bo‘yicha Bog‘dorchilik va issiqxona xo‘jaligini rivojlantirish agentligiga yoki O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligiga (keyingi o‘rinlarda — Agentliklar) yozma yoxud elektron shaklda quyidagi hujjatlarni taqdim qiladi:
 yuridik shaxsning nomi, soliq to‘lovchining identifikatsiya raqami (STIR) va tashkiliy-huquqiy shakli, joylashgan eri (pochta manzili), so‘ralayotgan subsidiyaning maqsadi, loyihani amalga oshirish joyi, xizmat ko‘rsatuvchi tijorat bankining nomi va bankdagi asosiy hisobvarag‘i ko‘rsatilgan holda subsidiya berish to‘g‘risidagi ariza;
 talabgorga subsidiya ajratilishi maqsadga muvofiqligi to‘g‘risida tuman ishchi guruhining xulosasi va xulosani qabul qilishga asos bo‘lgan hujjatlar nusxasi (loyiha hujjatlari, oldi-sotdi va/yoki pudrat shartnomasi, ishlar sifatli bajarilganligi to‘g‘risida imzolangan dalolatnoma, hisob-faktura, tuproqning holati va unumdorligi to‘g‘risida ma’lumot);
 yangi intensiv bog‘, tokzor va issiqxona tashkil etish uchun yer uchastkasi ajratilganligi to‘g‘risidagi hujjatlar nusxasi;
 joriy qilingan tomchilatib sug‘orish texnologiyasi hamda qurib bitkazilgan burg‘ilangan quduq, shuningdek, nasos stansiyasi va qayta tiklanuvchi muqobil elektr energiyasi qurilmasi balansga olinganligini tasdiqlovchi hujjatlar nusxasi;
 yangi intensiv bog‘, tokzor va issiqxona to‘g‘risida ushbu Nizomning 7-ilovasiga muvofiq shaklda ma’lumot;
 zarur hollarda, yangi intensiv bog‘, tokzor tashkil qilish uchun tomchilatib sug‘orish texnologiyalarini joriy qilgan hamda suv chiqarish uchun burg‘ilangan quduq, shuningdek, daryolar, kanallar hamda boshqa suv havzalaridan suv tortish uchun nasos stansiyasini qurgan va o‘zaro kelishuv shartnomasi asosida teng majburiyatlar olgan, bir necha qishloq xo‘jaligi ishlab chiqaruvchilarining o‘zaro kelishuv shartnomasi nusxasi.
 Agar qayta tiklanuvchi, muqobil elektr energiyasi qurilmasi joriy qilingan bo‘lsa, yuqoridagi hujjatlar bilan birga qayta tiklanuvchi, muqobil elektr energiyasi qurilmasini sotib olishga doir shartnoma, dalolatnoma va hisob-kitob hujjatlar nusxasi taqdim etiladi.
 Qishloq xo‘jaligi kooperatsiyasi talabgor bo‘lsa, kooperatsiya a’zosi bo‘lgan qishloq xo‘jaligi mahsulotlari ishlab chiqaruvchilari bilan suvdan, nasos stansiyasidan, qayta tiklanuvchi, muqobil elektr energiyasi qurilmasidan birgalikda foydalanish bo‘yicha o‘zaro kelishuv shartnomasini taqdim qiladi.
 Bunda, kooperatsiya yoki uning a’zosi bo‘lgan qishloq xo‘jaligi mahsulotlari ishlab chiqaruvchisiga to‘lanadigan subsidiya miqdori har bir gektar uchun sifatlilik darajasi asosida belgilangan koeffitsiyentga ko‘paytirish orqali faqat bitta talabgorga taqdim qilinadi.
 Arizadagi ma’lumotlar va taqdim qilingan hujjatlarning to‘g‘riligiga talabgor javobgar hisoblanadi.
 Talabgordan ushbu bandda nazarda tutilmagan hujjatlarni talab qilish taqiqlanadi.
 Agentliklar talabgorga taalluqli boshqa ma’lumotlarni tuman ishchi guruhidan talab qilib oladi.
 Subsidiya ajratish rad etilgan taqdirda, taqdim etilgan hujjatlar talabgorga qaytarilmaydi. 
 14. Agentliklar o‘n besh ish kuni ichida:
 talabgor tomonidan subsidiya olish uchun taqdim qilingan hujjatlarni ushbu Nizom talablariga muvofiqligini o‘rganib chiqadi;
 kamchiliklar aniqlangan taqdirda, bu haqida tuman ishchi guruhini va talabgorni yozma ravishda xabardor qiladi. Bunda, kamchiliklar bartaraf etilganidan so‘ng, talabgor belgilangan tartibda yangidan murojaat qilishi mumkin;
 talabgor tomonidan subsidiya olish uchun taqdim qilingan hujjatlar va tuman ishchi guruhining ijobiy xulosasiga binoan talabgor bilan subsidiya ajratish to‘g‘risida tegishli shartnomani rasmiylashtiradi.
 15. Subsidiya Agentliklar va talabgor o‘rtasida subsidiya ajratish to‘g‘risidagi shartnoma belgilangan tartibda rasmiylashtirilgandan so‘ng, hisobvaraqda mablag‘ bo‘lgan taqdirda, talabgorga xizmat ko‘rsatuvchi tijorat bankida ochilgan asosiy hisobvarag‘iga bir oy ichida o‘tkazib beradi.
 Subsidiya mablag‘lari maqsadli bo‘lib, 15-bandning birinchi xatboshidagi qayd etilgan hisobvaraqdagi mablag‘lar tashabbuskorlar tomonidan tomchilatib sug‘orish texnologiyasi va nasis stansiyasini qurish bilan bog‘liq yuzaga kelgan debitor qarzdorligini qoplashga, qolgan qismi ishlab chiqarish faoliyatini tashkilga yo‘naltiriladi.
 16. Talabgor subsidiya ajratilganidan so‘ng 12 oy ichida Agentlik bilan tuzilgan subsidiya ajratish haqidagi shartnoma shartlariga muvofiq ko‘chat ekish ishlarini yakunlashi shart.
 17. Agentliklar tumanlar (Quvasoy shahar) qishloq xo‘jaligi bo‘limlari bilan birgalikda besh yil mobaynida shartnomada ko‘rsatilgan parametrlar va majburiyatlarning bajarilishi yuzasidan monitoring olib boradi.
 18. Tomchilatib sug‘orish texnologiyalarini joriy qilish hamda suv chiqarish uchun burg‘ilangan quduqni, shuningdek, daryolar, kanallar hamda boshqa suv havzalaridan suv tortib kelish vositalari va qurilmalari, nasos stansiyasi qurish va qayta tiklanuvchi, muqobil elektr energiyasi qurilmasini sotib olish xarajatlarining bir qismini qoplash uchun subsidiya olgan talabgor subsidiya predmetidan besh yildan kam bo‘lmagan muddatda maqsadli va samarali foydalanishlari lozim.
 19. Yangi intensiv bog‘ va tokzorlarning qator oralig‘iga boshqa turdagi ekinlarni joylashtirishga Agentliklar bilan kelishilgan holda, ularning tavsiyalari asosida yo‘l qo‘yiladi.
 20. Yangi intensiv bog‘ va tokzorlarda suvni tejaydigan sug‘orish texnologiyasini ishlatmay, an’anaviy sug‘orish usulida (ekin maydonida o‘q ariq va shox ariqlar olib, egat bilan sug‘orish) sug‘orishga yo‘l qo‘yilmaydi (sho‘r yuvish va yaxob, nam suvi berish bundan mustasno).
 21. Tomchilatib sug‘orish texnologiyasidan foydalanishga ehtiyoj bo‘lmaganda (kuz-qish mavsumida), elektr energiyasi va suv ta’minotida uzilishlar bo‘lganda, ta’mirlash davrida, shuningdek, fors-major holatlarda ulardan foydalanish vaqtincha to‘xtatilishi, tomizgichli sug‘orish quvurlari yig‘ishtirib olinishi mumkin.
 22. Talabgorning joriy qilingan tomchilatib sug‘orish texnologiyalaridan, burg‘ilangan quduq, shuningdek daryolar, kanallar hamda boshqa suv havzalaridan suv tortish uchun barpo etilgan nasos stansiyasidan, qayta tiklanuvchi, muqobil elektr energiyasi qurilmasidan maqsadli foydalanilmayotganligi holatlari aniqlansa, ajratilgan subsidiya quyidagicha tartibda qaytariladi:
 birinchi yildan foydalanilmasa — subsidiyaning 100 foizi;
 ikkinchi yildan foydalanilmasa — subsidiyaning 80 foizi;
 uchinchi yildan foydalanilmasa — subsidiyaning 60 foizi;
 to‘rtinchi yildan foydalanilmasa — subsidiyaning 40 foizi;
 beshinchi yildan foydalanilmasa — subsidiyaning 20 foizi.
 23. Subsidiyadan maqsadli va samarali foydalanish yuzasidan nazorat tuman ishchi guruhi, Vazirlar Mahkamasi huzuridagi Agrosanoat majmui ustidan nazorat qilish inspeksiyasining tuman (Quvasoy shahar) bo‘limi hamda jamoatchilik nazorati subyektlari tomonidan amalga oshiriladi.
 24. Tuman ishchi guruhi ekinlarni sug‘orish mavsumida subsidiya predmetidan maqsadli va samarali foydalanish yuzasidan bir oyda kamida bir marta talabgor yoki uning vakili ishtirokida monitoring o‘tkazadi. 
 Mazkur monitoring Agentlik tashabbusi va uning xodimlari ishtirokida o‘tkazilishi mumkin. 
 Monitoring natijalari dalolatnoma bilan rasmiylashtiriladi. 
 25. Talabgor mazkur Nizomning 16, 18, 20-bandlari talablarini bajarmagan taqdirda, talabgor Agentlikning yoki tuman ishchi guruhining subsidiyani qaytarish haqidagi yozma xabarnomasini olgan kundan e’tiboran bir oy mobaynida olingan subsidiyani Agentlikning tegishli maxsus shaxsiy g‘azna hisobvarag‘iga qaytarishi lozim.
 26. Talabgor ajratilgan subsidiyani belgilangan muddatda qaytarmagan taqdirda, Agentlik tomonidan subsidiyani sud tartibida undirish choralari ko‘riladi.
 27. Jamoatchilik nazorati subyektlari tomonidan subsidiya predmetidan sug‘orish mavsumida foydalanilmaslik holatlari aniqlansa bunday holatlar videotexnika vositalari orqali qayd etilishi (yozib olinishi) va ikki kun muddatda tuman ishchi guruhiga taqdim qilinishi mumkin.
 28. Tuman ishchi guruhi jamoatchilik nazorati subyektlari tomonidan kelib tushgan videoyozuvlarni qabul qilgandan so‘ng uch ish kuni ichida talabgor yoki uning vakolatli xodimi ishtirokida holatni o‘rganadi. 
 O‘rganish natijalari tuman ishchi guruhi tomonidan uch ish kuni ichida murojaat qilgan shaxsga yozma yoki elektron shaklda xabar qilinadi. 
 29. Jamoatchilik nazorati subyekti tomonidan yuborilgan xabar o‘z tasdig‘ini topgan taqdirda u tegishli Agentlik tomonidan rag‘batlantiriladi. 
 Rag‘batlantirish talabgordan undirilgan subsidiyaning besh foizi miqdorida amalga oshiriladi. Pul mukofoti ma’lumotni taqdim qilgan shaxsning bank kartasiga o‘tkazib beriladi. Bunda, ushbu o‘tkazib berilgan mablag‘lar Agentlikka yetkazilgan zarar sifatida baholanib, subsidiya shartlarini bajarmagan talabgor hisobidan qoplanadi.
 30. Har yilgi ajratiladigan subsidiya to‘g‘risidagi ma’lumotlar Agentliklarning rasmiy veb-saytlarida e’lon qilib boriladi.
 31. Agentliklar hududiy ishchi guruhlar bilan birgalikda talabgor tomonidan subsidiya predmetidan samarali foydalanish yuzasidan tizimli monitoring olib boradi hamda yuzaga kelgan muammolarni bartaraf qilishda ularga har tomonlama ko‘maklashadi.
 32. O‘zbekiston Respublikasi Moliya vazirligining Davlat moliyaviy nazorati departamenti suvni tejaydigan texnologiyalarni joriy qilish bo‘yicha sarflangan xarajatlarning bir qismini qoplash uchun taqdim etilgan subsidiyadan maqsadli foydalanilishini nazorat qiladi.
 33. Ushbu Nizom talablari buzilishida aybdor bo‘lgan shaxslar qonunchilikka muvofiq javob beradilar.
 __________ tumanida qishloq xo‘jaligi ekinlarini yetishtirish uchun loyiha asosida joriy etilgan suvni tejaydigan texnologiyalarni, burg‘ulangan quduqlar, daryolar, kanallar hamda boshqa suv havzalaridan suv tortish uchun nasos stansiyasini qurish xarajatlarining bir qismini qoplash uchun subsidiya ajratish bo‘yicha __________ tumani ishchi guruhi 20___ yil “___”_________dagi “____”-son “__________” fermer xo‘jaligining murojaatini o‘rganib chiqdi va quyidagilar aniqlandi:
 1. Qishloq xo‘jaligi ishlab chiqaruvchisining nomi: “_________________________”___________________________;
 2. Ekin turi, navi va ekish sxemasi: ____________ (__________ ________);____________ (__________ ________);
 3. Suvni tejaydigan texnologiyalar ishga tushirilgan va foydalanilgan ekin maydoni (___ ga): ___-raqamli konturda ____ gektar, ___ raqamli konturda ___gektar, ___ raqamli konturda ___ gektar;
 4. Suvni tejaydigan texnologiya turi: tomchilatib sug‘orish texnologiyasi;
 Subsidiyaning bazaviy hisoblash miqdori: ___ mln so‘m;
 Suvni tejaydigan sug‘orish tizimlarining sifatlilik darajasini belgilovchi koeffitsiyent: ____
 Suvni tejaydigan texnologiyalarni joriy etish xarajatlarining bir qismini qoplash uchun ajratiladigan subsidiyaning miqdori (bazaviy hisoblash miqdorini sifatlilik darajasi asosida belgilanadigan koeffitsiyentga ko‘paytirish orqali aniqlanadi): har bir gektarga __________ so‘m;
 5. Loyiha tashkiloti nomi va u bilan tuzilgan shartnoma: “______________” (MChJ) ____ _____ 20__ y. ____-son shartnoma;
 6. Pudrat tashkilot nomi va u bilan tuzilgan shartnoma: “______________” (MChJ) ____ _____ 20__ y. ____-son shartnoma;
 7. Tijorat banki nomi: “___________” ATB ________ filiali.
 1. “______________” fermer xo‘jaligi tomonidan:
 a) jami ____ gektarda suvni tejaydigan texnologiyalar joriy qilingan va ishga tushirildi;
 b) suv chiqarish uchun metr bo‘lgan ta burg‘ilangan quduq (daryolar, kanallar hamda boshqa suv havzalaridan suv tortish uchun metr quvur o‘rnatilgan) nasos stansiyasini qurish ishlari yakunlangan va ishga tushirildi;
 2. Yuqoridagi barcha ishlar “______________” (MChJ)ning loyihasi asosida va loyihaga muvofiq qurilgan (joriy etilgan).
 Tashabbuskorga ushbu texnologiyadan kamida besh yil mobaynida foydalanishi sharti bilan Davlat budjetidan ______ mln so‘m subsidiya ajratish maqsadga muvofiq deb topildi.
 _________ tumanida bog‘ va uzum plantatsiyalari uchun elektr energiyasini tejaydigan texnologiyalarni joriy etishga subsidiya ajratish bo‘yicha _________ tumani ishchi guruhi “___________” fermer ho‘jaligi/MChJ (talabgor) ning 20___ yil “___” __________ dagi ____-son murojaatini o‘rganib chiqdi va quyidagilar aniqlandi:
 1. Qishloq xo‘jaligi mahsulotlari yetishtiruvchining nomi: “___________” (FX/MChJ);
 2. Mevali bog‘ yoki uzum turi va navi, ekish sxemasi: _______________________;
 3. Barpo qilinayotgan maydon (ga): _____-raqamli konturda _____ gektar, _____ raqamli konturda _______gektar, _____ raqamli konturda _____ gektar, jami_____ gektar;
 4. Bog‘ yoki uzum plantatsiyasi uchun talab etiladigan jami quvvat _____kVt shundan, tomchilatib sug‘orish texnologiyasi uchun _____kVt, burg‘ilangan quduq, shuningdek, nasos stansiyasi uchun _____kVt va boshqalarga _____kVt.
 5. Muqobil elektr energiyasi turi: _________________;
 6. Quvvati: _________________;
 7. Panellar soni: ______________;
 8. Invertorlar soni: ______________;
 9. Batareyalar soni: ______________;
 10. (Muqobil elektr energiyasi) uskunasi sifatli hamda barcha talablardan kelib chiqib, ______ ga maydondagi intensiv bog‘ yoki uzum plantatsiyasini sug‘orish uchun burg‘ilangan quduq, shuningdek, nasos stansiyasi hamda joriy qilingan tomchilatib sug‘orish texnologiyasi uchun mos quvvatda ishga tushirilgan.
 11. Pudrat tashkiloti nomi: ___________________________;
 12. Pudrat shartnomasi raqami va sanasi: ________________;
 13. Pudrat shartnomasi qiymati ________________________;
 14. Tijorat banki nomi: _____________________________;
 “___________” FXga jami ______ ga maydondagi bog‘ yoki uzum plantatsiyasi uchun ushbu texnologiyadan kamida besh yil foydalanish sharti bilan Davlat budjetidan jami _____ mln so‘m subsidiya ajratish maqsadga muvofiq (yoki muvofiq emas) deb topildi.
 1. Talabgor nomi _______________________________________________
 2. Yangi intensiv ____________________ (bog‘, tokzor va issiqxona) umumiy maydoni ___ ga.
 3. Tomchilatib sug‘orish tizimi joriy etilgan maydon ______ ga.
 4. Loyiha amalga oshirilayotgan joyning manzili ___________________.
 5. ____________________ (mevali daraxt va uzum)
 turi va navi:_______________________ — ko‘chat soni: ______ dona
 ekish sxemasi rejasi: _______________ — ekin maydoni: _____ga. 
 6. Loyihani amalga oshirish muddati _________ .
 7. Yaratiladigan ish o‘rni ___ kishi.
 8. Loyihaning umumiy qiymati — ____________ mln so‘m yoki _____ AQSh dollari, shundan:
 1. Mazkur Nizom qishloq xo‘jaligi mahsulotlari ishlab chiqaruvchilariga tokzorlarda uzum ko‘chatlarini shpalerga (yog‘och va boshqa sinuvchan ustunlardan tashqari) ko‘tarish xarajatlarining bir qismini qoplash, shartnoma shartlarini monitoring qilish hamda berilgan subsidiyani qaytarish tartibini belgilaydi.
 2. Ushbu Nizomda quyidagi asosiy tushunchalardan foydalaniladi:
 talabgor — qonunchilik hujjatlariga muvofiq yer maydoni ajratilgan, erda parvarishlanayotgan, kasallanmagan, mexanik shikastlanmagan, hosildorligi talab darajasida hamda tuplar soni to‘liq bo‘lgan tokzorlarda uzum ko‘chatlarini ko‘tarish uchun shpaler o‘rnatgan qishloq xo‘jaligi mahsulotlari ishlab chiqaruvchisi;
 qishloq xo‘jaligi mahsulotlari ishlab chiqaruvchisi — qishloq xo‘jaligi mahsulotlari yetishtiruvchi fermer ho‘jaliklari, klasterlar, kooperatsiyalar va boshqa yuridik shaxs shaklidagi qishloq xo‘jaligi mahsulotlari ishlab chiqaruvchilari; 
 shpaler — qishloq xo‘jaligi mahsulotlari ishlab chiqaruvchilari tomonidan tokzorlarda uzum ko‘chatlarini ko‘tarish uchun o‘rnatiladigan, uzunligi 2 400 millimetrdan 2 800 millimetrgacha bo‘lgan temir beton, temir va boshqa mahsulotlardan (yog‘och va boshqa sinuvchan ustunlardan tashqari) tayyorlangan ustun;
 xulosa — tokzorlarda uzum ko‘chatlarini ko‘tarish maqsadida o‘rnatilgan shpalerlarni (yog‘och va boshqa sinuvchan ustunlardan tashqari) foydalanishga qabul qilish bo‘yicha ushbu Nizomning 1-ilovasiga muvofiq tarkibda tuziladigan tuman ishchi guruhi tomonidan beriladigan va Agentliklar tomonidan subsidiya ajratilishi uchun asos bo‘ladigan hujjat;
 subsidiya — talabgorning tokzorlarda uzum ko‘chatlarini shpalerga ko‘tarish xarid qilish xarajatlarining bir dona shpaler uchun 15 ming so‘mdan ortiq bo‘lmagan miqdorini qoplash uchun tegishlicha O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilik va issiqxona xo‘jaligini rivojlantirish jamg‘armasidan hamda O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamg‘armasidan ajratiladigan mablag‘;
 3. Qishloq xo‘jaligi mahsulotlari ishlab chiqaruvchilariga subsidiya ushbu Nizomning 2-ilovasiga muvofiq sxema bo‘yicha ajratiladi. 
 4. Subsidiya:
 xo‘raki va kishmishbop tokzorlarni barpo etgan talabgorga — O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilikni rivojlantirish jamg‘armasi hisobidan;
 sanoatbop tokzorlarni barpo etgan talabgorga — O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamg‘armasi hisobidan ajratiladi.
 Bunda, talabgor xo‘raki va kishmishbop hamda sanoatbop tokzorlarni barpo etgan bo‘lsa, subsidiya proporsional tarzda ekin turiga qarab tegishli jamg‘arma tomonidan beriladi.
 5. Subsidiya barpo qilingan tokzorlarda uzum ko‘chatlarini ko‘tarish maqsadida shpalerni o‘rnatish (qurish) ishlari yakunlangandan so‘ng faqat bir marotaba ajratiladi.
 6. Talabgor subsidiya olish uchun barpo qilingan tokzorlarda uzum ko‘chatlarini ko‘tarish maqsadida shpalerni o‘rnatish (qurish) ishlari yakunlangandan so‘ng mazkur Nizom talablari asosida xulosa olish uchun tuman ishchi guruhiga ushbu Nizomning 3-ilovasiga muvofiq shakldagi arizani yozma yoki elektron shaklda yuboradi. 
 7. Arizaga quyidagilar ilova qilinadi:
 shpalerni sotib olish bo‘yicha tuzilgan shartnoma (keyingi o‘rinlarda — oldi-sotdi shartnomasi) nusxasi, sotuvchi, yetkazib beruvchi va talabgor o‘rtasida imzolangan dalolatnoma hamda hisob-faktura nusxasi;
 agar shpaler temir-beton bo‘lsa, sotuvchi va/yoki yetkazib beruvchining temir-beton mahsulotidan tayyorlanadigan shpalerning sifatlilik sertifikati nusxasi.
 Arizadagi ma’lumotlar va taqdim qilingan hujjatlarning to‘g‘riligi va haqqoniyligi uchun talabgor shaxsan javobgar hisoblanadi.
 8. Ushbu Nizomning 7-bandida ko‘rsatilgan hujjatlar to‘liq bo‘lmagan yoki belgilangan tartibda rasmiylashtirilmagan holda taqdim qilinganda, tuman ishchi guruhi tomonidan sabablari ko‘rsatilib, arizani qabul qilish rad etiladi.
 9. Tuman ishchi guruhi ariza tushgan kundan e’tiboran besh ish kunida:
 qonunchilik hujjatlariga muvofiq talabgorga ajratilgan yer maydonida uzum ko‘chatlari ekilganligini;
 shpalerlar o‘rnatilganligini va ularning ushbu Nizom hamda oldi-sotdi shartnomasiga muvofiqligini va sonini aniqlashtiradi;
 oldi-sotdi shartnomasiga hamda texnik hujjatlar (pasport) va mazkur Nizom talablariga muvofiqligini o‘rganadi.
 10. Tuman ishchi guruhi o‘rganish natijasi yuzasidan: 
 a) bir kun muddatda ushbu Nizomning 4-ilovasiga muvofiq shakl bo‘yicha quyidagi xulosalardan birini beradi:
 talabgorga subsidiya ajratishning maqsadga muvofiqligi to‘g‘risida (ijobiy xulosa);
 talabgorga subsidiya ajratishning maqsadga muvofiq emasligi to‘g‘risida (salbiy xulosa);
 b) talabgorga subsidiya ajratilishi maqsadga muvofiqligi yuzasidan xulosani bir ish kuni ichida talabgorga yozma yoki elektron shaklda yuboradi;
 v) qonunchilik hujjatlariga muvofiq talabgorga ajratilgan yer maydonida uzum ko‘chatlari ekilmaganligi yoki shpalerlar o‘rnatilmaganligi (ekin maydoniga nisbatan kam o‘rnatilganligi), shpalerlarni o‘rnatish ishlari va shpalerlar sifatsizligi ushbu Nizom hamda oldi-sotdi shartnomasiga muvofiq emasligi aniqlanganda hamda kamchiliklar besh kun ichida bartaraf qilinmagan taqdirda, tuman ishchi guruhi uch kun ichida aniq sabablarni ko‘rsatgan holda talabgorga subsidiya ajratilishi maqsadga muvofiqligi yuzasidan xulosa berishni rad etish haqida qarorni qabul qiladi va bu haqda yozma ravishda talabgorga ma’lum qiladi. Bunda, kamchiliklar bartaraf etilganidan so‘ng, talabgor belgilangan tartibda yangidan murojaat qilishi mumkin;
 g) uzum ko‘chatlarini shpalerga (yog‘och va boshqa sinuvchan ustunlardan tashqari) ko‘tarish sifat va samaradorlik talablariga, uskunalar o‘rnatilishi va qurish ishlarining loyiha talablariga muvofiqligini o‘rganish uchun zaruratga qarab maxsus malakaga ega bo‘lgan mutaxassislarni jalb etishi mumkin.
 Talabgor tuman ishchi guruhining ushbu qaroridan norozi bo‘lgan taqdirda, sudga shikoyat qilishi mumkin.
 11. Tuman ishchi guruhi a’zolari talabgorga subsidiya ajratish to‘g‘risidagi xulosalarni rasmiylashtirishda quyidagilarga shaxsan mas’ul hisoblanadi:
 tuman hokimi — ishchi guruhi faoliyatini tashkil qilishga va ishchi guruh tomonidan rasmiylashtirilgan hujjatlarning haqqoniyligiga;
 tuman hokimining qishloq va suv xo‘jaligi masalalari bo‘yicha o‘rinbosari — subsidiya ajratish bo‘yicha hujjatlarni o‘z vaqtida ko‘rib chiqish va rasmiylashtirishga;
 tuman Qishloq xo‘jaligi bo‘lim boshlig‘i — tokzorlarda uzum ko‘chatlari ekilganligiga, shpalerlar o‘rnatilganligiga, uzum ko‘chati ekilgan maydonning o‘lchami talabgorga tegishli konturda belgilangan maydon o‘lchamiga muvofiqligiga;
 tuman Moliya bo‘limi boshlig‘i — subsidiya miqdorining to‘g‘ri hisoblanishiga;
 tuman Fermer, dehqon ho‘jaliklari va tomorqa yer egalari kengashi raisi — tuziladigan oldi-sotdi shartnomalarida fermer ho‘jaliklari huquqini himoya qilishga.
 12. Talabgor subsidiya olish uchun tuman ishchi guruhining ijobiy xulosasini olgandan so‘ng O‘zbekiston Respublikasi Bog‘dorchilik va issiqxona xo‘jaligini rivojlantirish agentligiga yoki O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligiga (keyingi o‘rinlarda — Agentliklar) yozma yoki elektron shaklda quyidagi hujjatlarni taqdim qiladi: 
 yuridik shaxsning nomi, soliq to‘lovchining identifikatsiya raqami (STIR) va tashkiliy-huquqiy shakli, joylashgan eri (pochta manzili), so‘ralayotgan subsidiyaning maqsadi, loyihani amalga oshirish joyi, xizmat ko‘rsatuvchi tijorat bankining nomi va bankdagi asosiy hisobvarag‘i ko‘rsatilgan holda subsidiya berish to‘g‘risidagi ariza;
 talabgorga subsidiya ajratishning maqsadga muvofiqligi to‘g‘risida tuman ishchi guruhining xulosasi va xulosani qabul qilishga asos bo‘lgan hujjatlar nusxasi (oldi-sotdi shartnomasi, ishlar sifatli bajarilganligi to‘g‘risida imzolangan dalolatnoma, hisob-faktura);
 yangi intensiv bog‘, tokzor va issiqxona tashkil etish uchun yer uchastkasi ajratilganligi to‘g‘risidagi hujjatlar nusxasi;
 shpalerlar balansga olinganligini tasdiqlovchi hujjatlar nusxasi;
 tashkil qilingan tokzorlarda o‘rnatilgan shpalerlar to‘g‘risida ushbu Nizomning 5-ilovasiga muvofiq shaklda ma’lumot.
 Arizadagi ma’lumotlar va taqdim qilingan hujjatlarning to‘g‘riligiga talabgor javobgar hisoblanadi.
 Talabgordan ushbu bandda nazarda tutilmagan hujjatlarni talab qilish taqiqlanadi.
 Agentliklar talabgorga taalluqli boshqa ma’lumotlarni tuman ishchi guruhidan talab qilib oladi.
 13. Agentliklar o‘n besh ish kuni ichida:
 talabgor tomonidan subsidiya olish uchun taqdim qilingan hujjatlarni ushbu Nizom talablariga muvofiqligini o‘rganib chiqadi;
 kamchiliklar aniqlangan taqdirda bu haqida tuman ishchi guruhini va talabgorni yozma ravishda xabardor qiladi. Bunda, kamchiliklar bartaraf etilganidan so‘ng, talabgor belgilangan tartibda yangidan murojaat qilishi mumkin;
 talabgor tomonidan subsidiya olish uchun taqdim qilingan hujjatlar va tuman ishchi guruhining ijobiy xulosasiga binoan talabgor bilan subsidiya ajratish to‘g‘risida tegishli shartnomalarni rasmiylashtiradi.
 14. Subsidiya Agentliklar va talabgor o‘rtasida subsidiya ajratish to‘g‘risidagi shartnomalar belgilangan tartibda rasmiylashtirilgandan so‘ng, hisobraqamda mablag‘ bo‘lgan taqdirda, talabgorning xizmat ko‘rsatuvchi tijorat banklarida ochilgan asosiy hisobvaraqlariga bir oy muddatda o‘tkazib beradi.
 Subsidiya mablag‘lari maqsadli bo‘lib, 14-bandning birinchi xatboshidagi qayd etilgan hisobvaraqdagi mablag‘lar talabgorlar tomonidan shpalerlar sotib olish bilan bog‘liq yuzaga kelgan debitor qarzdorlikni qoplashga, qolgan qismi ishlab chiqarish faoliyatini tashkil etishga yo‘naltiriladi.
 15. Agentliklar tumanlar (Quvasoy shahar) qishloq xo‘jaligi bo‘limlari bilan birgalikda besh yil mobaynida shartnomada ko‘rsatilgan parametrlarning bajarilishi yuzasidan monitoring olib boradi.
 16. Subsidiya olgan talabgor besh yildan kam bo‘lmagan muddatda shpalerlardan maqsadli va samarali foydalanishlari lozim.
 17. Talabgorning aybi bilan shpalerlarga zarar yetkazilganda (singanda, yo‘qolganda), zarar yetkazilgan shpaler uchun berilgan subsidiya quyidagicha tartibda qaytariladi:
 birinchi yil — subsidiyaning 100 foizi;
 ikkinchi yil — subsidiyaning 80 foizi;
 uchinchi yil — subsidiyaning 60 foizi;
 to‘rtinchi yil — subsidiyaning 40 foizi;
 beshinchi yil — subsidiyaning 20 foizi.
 18. Shpalerlardan maqsadli va samarali foydalanish yuzasidan nazorat tuman ishchi guruhi, Vazirlar Mahkamasi huzuridagi Agrosanoat majmui ustidan nazorat qilish inspeksiyasining tuman (Quvasoy shahar) bo‘limi hamda jamoatchilik nazorati subyektlari tomonidan amalga oshiriladi.
 19. Tuman ishchi guruhi shpalerdan maqsadli va samarali foydalanish yuzasidan bir oyda kamida bir marta talabgor yoki uning vakili ishtirokida monitoring o‘tkazadi.
 Mazkur monitoring Agentlik tashabbusi va uning xodimlari ishtirokida o‘tkazilishi mumkin. 
 Monitoring natijalari dalolatnoma bilan rasmiylashtiriladi. 
 20. Talabgor mazkur Nizomning 16-bandi talablarini bajarmagan taqdirda, talabgor Agentlikning yoki tuman ishchi guruhining subsidiyani qaytarish haqidagi yozma xabarnomasini olgan kundan e’tiboran bir oy mobaynida olingan subsidiyani Agentlikning tegishli maxsus shaxsiy g‘azna hisobvarag‘iga qaytarishi lozim.
 21. Talabgor ajratilgan subsidiyani belgilangan muddatda qaytarmagan taqdirda, Agentlik tomonidan subsidiyani sud tartibida undirish choralari ko‘riladi.
 22. Jamoatchilik nazorati subyektlari tomonidan subsidiya predmetidan maqsadli foydalanilmayotgan yoki yaroqsiz holdaligi aniqlansa, bunday holatlar videotexnika vositalari orqali qayd etilishi (yozib olinishi) va ikki kun muddatda tuman ishchi guruhiga taqdim qilinishi mumkin.
 23. Tuman ishchi guruhi Jamoatchilik nazorati subyektlari tomonidan aniqlangan holatlar bo‘yicha kelib tushgan videoyozuvlarni qabul qilingandan so‘ng uch ish kuni mobaynida talabgor yoki uning vakolatli xodimi ishtirokida o‘rganadi.
 O‘rganish natijalari tuman ishchi guruhi tomonidan uch ish kuni ichida murojaat qilgan shaxsga yozma yoki elektron shaklda xabar qilinadi. 
 24. Jamoatchilik nazorati subyekti tomonidan yuborilgan xabar o‘z tasdig‘ini topgan taqdirda u tegishli Agentlik tomonidan rag‘batlantiriladi. 
 Rag‘batlantirish talabgordan undirilgan subsidiyaning besh foizi miqdorida amalga oshiriladi. Pul mukofoti ma’lumotni taqdim qilgan shaxsning bank kartasiga o‘tkazib beriladi. Bunda, ushbu o‘tkazib berilgan mablag‘lar Agentlikka yetkazilgan zarar sifatida baholanib, subsidiya shartlarini bajarmagan talabgor hisobidan qoplanadi.
 25. Har yilgi ajratiladigan subsidiya to‘g‘risidagi ma’lumotlar Agentliklarning rasmiy veb-saytlarida e’lon qilib boriladi.
 26. Agentliklar hududiy ishchi guruhlar bilan birgalikda talabgor tomonidan shpalerdan samarali foydalanish yuzasidan tizimli monitoring olib boradi hamda yuzaga kelgan muammolarni bartaraf qilishda ularga har tomonlama ko‘maklashadi.
 27. O‘zbekiston Respublikasi Moliya vazirligining Davlat moliyaviy nazorati departamenti uzum ko‘chatlarini shpalerga ko‘tarish bo‘yicha sarflangan xarajatlarning bir qismini qoplash uchun taqdim etilgan subsidiyalardan maqsadli foydalanilishini nazorat qiladi.
 28. Ushbu Nizom talablari buzilishida aybdor bo‘lgan shaxslar qonunchilikka muvofiq javob beradilar.
 _____________________ tumanida tok ko‘chatlarini shpalerga ko‘tarish xarajatlarining bir qismini qoplash uchun subsidiya ajratish bo‘yicha tuman ishchi guruhi “___________” ning 20___ yil “___”dagi “____”-son murojaatini o‘rganib chiqdi va quyidagilar aniqlandi:
 1. Qishloq xo‘jaligi mahsulotlari yetishtiruvchining nomi: “___________” (FX/MChJ);
 2. Uzum turi va navi, ekish sxemasi: _______________________;
 3. Barpo qilinayotgan maydon (ga): jami_____ gektar, shundan _____-raqamli konturda _____ gektar, _____ raqamli konturda _______gektar, _____ raqamli konturda _____ gektar;
 4. Uzum plantatsiyasida o‘rnatilgan jami shpalerlar soni _____ dona:
 5. Shpalyerlarning holati: ___________________________________________;
 6. Pudrat tashkiloti nomi: ___________________________________________;
 7. Pudrat shartnomasi raqami va sanasi: ________________________________;
 8. Pudrat shartnomasi qiymati ________________________________________;
 9. Tijorat banki nomi: ____________________________________________.
 “___________” ga Davlat budjetidan jami _____ mln so‘m subsidiya ajratish maqsadga muvofiq (yoki muvofiq emas) deb topildi.
 1. Mazkur Nizom uzum (mayiz) quritish va qadoqlash liniyalarini xarid qilish xarajatlarining bir qismini qoplab berish, shartnoma shartlari bajarilishini monitoring qilish hamda berilgan subsidiyani qaytarish tartibini belgilaydi.
 2. Ushbu Nizomda quyidagi asosiy tushunchalardan foydalaniladi:
 subsidiya — talabgorning uzum (mayiz) quritish va qadoqlash liniyalarini xarid qilish xarajatlarining 20 foizi, biroq 300 million so‘mdan ortiq bo‘lmagan miqdorini qoplash uchun O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi (keyingi o‘rinlarda — Agentlik) qoshidagi Bog‘dorchilik va issiqxona xo‘jaligini rivojlantirish jamg‘armasidan ajratiladigan mablag‘;
 talabgor — 2021-yilda yoki undan keyingi yillarda ishlab chiqarilgan uzum (mayiz) quritish va qadoqlash liniyalarini xarid qilgan (xarid qiladigan) va qonunchilik hujjatlariga muvofiq ajratilgan yer maydonida uni o‘rnatib, sarflangan xarajatlarining bir qismini qoplab berilishini so‘rab murojaat qilgan qishloq xo‘jaligi mahsulotlari ishlab chiqaruvchisi;
 xulosa — uzum (mayiz) quritish va qadoqlash liniyalarini sotib olish xarajatlarining bir qismini qoplab berish bo‘yicha mazkur Nizomning 1-ilovasiga muvofiq tarkibda tuziladigan subsidiya ajratishga ko‘maklashuvchi tuman ishchi guruhi tomonidan beriladigan va belgilangan tartibda subsidiya ajratish uchun asos bo‘ladigan hujjat;
 uzum quritish liniyalari — mexanik usulda, quyosh va shamol yordamida yoki issiq havo haydash orqali uzumni quritish uchun o‘rnatilgan uskunalar zanjiri;
 uzum (mayiz) qadoqlash liniyalari — quritilgan uzumni qadoqlash uchun o‘rnatilgan maxsus uskunalar zanjiri;
 qishloq xo‘jaligi mahsulotlari ishlab chiqaruvchisi — qishloq xo‘jaligi mahsulotlari yetishtiruvchi fermer ho‘jaliklari, klasterlar, kooperatsiyalar va boshqa yuridik shaxs shaklidagi xo‘jalik yurituvchi subyektlar.
 3. Uzum (mayiz) quritish va qadoqlash liniyalarini xarid qilish xarajatlarining bir qismini qoplab berish uchun subsidiya ushbu Nizomning 2-ilovasiga muvofiq sxema bo‘yicha ajratiladi.
 4. Subsidiya uzum (mayiz) quritish va qadoqlash liniyalarini o‘rnatish va qurish ishlari yakunlangandan so‘ng ajratiladi.
 5. Talabgor subsidiya olish uchun:
 uzum (mayiz) quritish va qadoqlash liniyalarini o‘rnatish va qurish ishlari yakunlangandan so‘ng mazkur Nizom talablari asosida xulosa olish uchun tuman ishchi guruhiga ushbu Nizomning 3-ilovasiga muvofiq shakldagi arizani yozma yoki elektron shaklda yuboradi.
 6. Arizaga quyidagilar ilova qilinadi:
 uzum (mayiz) quritish va qadoqlash liniyalarini qurish uchun yer uchastkasi ajratilganligi to‘g‘risidagi hujjatlar nusxasi (yer uchastkasi ajratilganligi to‘g‘risida tuman hokimi qarori, yer uchastkasiga tuzilgan uzoq muddatli ijara shartnomasi);
 uzum (mayiz) quritish va qadoqlash liniyalarini o‘rnatish va qurish ishlari bo‘yicha loyiha-smeta hujjatlari hamda pudrat tashkiloti bilan tuzilgan shartnoma nusxasi;
 amalga oshirilgan xarajatlarni tasdiqlovchi hujjatlarning nusxasi (uzum (mayiz) quritish va qadoqlash liniyalarini ishlab chiqaruvchi (yetkazib beruvchi) bilan tuzilgan shartnoma, hisob-faktura, to‘lov hujjatlari yoki solishtirma dalolatnoma, bajarilgan ishlarni qabul qilish dalolatnomasi.
 Arizadagi ma’lumotlar va taqdim qilingan hujjatlarning to‘g‘riligi uchun talabgor javobgar hisoblanadi.
 7. Ushbu Nizomning 6-bandida ko‘rsatilgan hujjatlar to‘liq bo‘lmagan yoki belgilangan tartibda rasmiylashtirilmagan holda taqdim qilinganda, tuman ishchi guruhi tomonidan arizani qabul qilish rad etiladi.
 8. Tuman ishchi guruhi:
 a) talabgorning murojaatidan kelib chiqib, besh ish kuni ichida talabgorga tegishli hududda uzum (mayiz) quritish va qadoqlash liniyalari ishga tushirilganligi bo‘yicha joyiga chiqqan holda o‘rganish o‘tkazadi. Bunda:
 o‘rnatilgan liniya va uskunalar 2021-yil va undan keyingi yillarda ishlab chiqarilganligi;
 talabgor va pudrat tashkilotlari vakili ishtirokida uzum (mayiz) quritish va qadoqlash liniyalarini qurish ishlarining loyiha-smeta hujjatlariga muvofiqligi;
 quritish va qadoqlash liniyalarining oldi-sotdi shartnoma shartlariga va hisob-kitob hujjatlari hamda texnik hujjatlar (pasport) talablariga muvofiqligi va yangiligi o‘rganiladi;
 b) uzum (mayiz) quritish va qadoqlash liniyalarini xarid qilish xarajatlarining 20 foizigacha, biroq 300 mln (uch yuz million) so‘mdan ortiq bo‘lmagan miqdorda subsidiya summasini aniqlaydi;
 v) o‘rganish natijasi yuzasidan ishchi guruh bir kun muddatda ushbu Nizomning 4-ilovasiga muvofiq shakl bo‘yicha bir ish kuni ichida quyidagi xulosalardan birini qabul qiladi va tegishli xulosani talabgorga yozma yoki elektron shaklda yuboradi:
 talabgorga subsidiya ajratishning maqsadga muvofiqligi to‘g‘risida (ijobiy xulosa);
 talabgorga subsidiya ajratishning maqsadga muvofiq emasligi to‘g‘risida (salbiy xulosa);
 g) ijobiy xulosa rasmiylashtirilgan taqdirda, xulosaning ikki nusxasi talabgorga taqdim etiladi va uchinchi nusxasi tuman ishchi guruhida saqlanadi;
 d) salbiy xulosa rasmiylashtirilgan taqdirda, talabgor kamchiliklarni bartaraf etib, umumiy tartibda murojaat qilishi mumkin. 
 Tuman ishchi guruhi uzum (mayiz) quritish va qadoqlash liniyalari sifat va samaradorlik talablariga, uskunalar o‘rnatilishi va qurish ishlarining loyiha talablariga muvofiqligini o‘rganish uchun zaruratga qarab maxsus malakaga ega bo‘lgan mutaxassislarni jalb etishi mumkin.
 Tuman ishchi guruhi rahbari va a’zolari xulosaning to‘g‘riligi va haqqoniyligi uchun mas’ul hisoblanadi. 
 Talabgor tuman ishchi guruhining ushbu qaroridan norozi bo‘lgan taqdirda, sudga shikoyat qilishi mumkin.
 9. Tuman ishchi guruhi a’zolari talabgorga subsidiya ajratish to‘g‘risidagi xulosalarni rasmiylashtirishda quyidagilarga shaxsan mas’ul hisoblanadi:
 tuman hokimi — ishchi guruhi faoliyatini tashkil qilishga va ishchi guruh tomonidan rasmiylashtirilgan hujjatlarning haqqoniyligiga;
 tuman hokimining investitsiyalar, innovatsiyalar, xususiylashtirilgan korxonalarga ko‘maklashish va kichik sanoat zonalari hamda turizmni rivojlantirish masalalari bo‘yicha o‘rinbosari — subsidiya ajratish bo‘yicha hujjatlarni o‘z vaqtida ko‘rib chiqish va muvofiqlashtirishga, 
 tuman Iqtisodiy taraqqiyot va kambag‘allikni qisqartirish bo‘limi boshlig‘i — uzum (mayiz) quritish va qadoqlash liniyalarini o‘rnatish va qurish ishlari yakunlanganidan so‘ng loyiha talablariga muvofiq bajarilganligi, ular sifatli hamda barcha texnik talablardan kelib chiqib qurilganligi e’tiborga olinib, xarid qilish xarajatlarining 20 foizi, biroq 300 mln (uch yuz million) so‘mdan ortiq bo‘lmagan miqdorda subsidiya summasini aniqlashga; 
 tuman Qishloq xo‘jaligi bo‘limi boshlig‘i — uzum (mayiz) quritish va qadoqlash liniyalaridan to‘g‘ri va maqsadli foydalanish yuzasidan davriy ravishda nazorat olib borishga;
 tuman Investitsiyalar va tashqi savdo bo‘limi boshlig‘i — pudrat (yoki uskuna yetkazib beruvchi) tashkilotlari bilan tuziladigan shartnomalarda talabgorning huquqlarini himoya qilishga.
 10. Talabgor subsidiya olish uchun uzum (mayiz) quritish va qadoqlash liniyalarini o‘rnatish va qurish ishlari yakunlangandan so‘ng ushbu Nizomning 5-ilovasiga muvofiq shakl bo‘yicha Agentlikka yozma yoki elektron shaklda quyidagi hujjatlarni taqdim qiladi:
 yuridik shaxsning nomi, soliq to‘lovchining identifikatsiya raqami (STIR) va tashkiliy-huquqiy shakli, joylashgan eri (pochta manzili), so‘ralayotgan subsidiyaning maqsadi, loyihani amalga oshirish joyi, xizmat ko‘rsatuvchi tijorat bankining nomi va bankdagi asosiy hisobvarag‘i ko‘rsatilgan holda subsidiya berish to‘g‘risidagi ariza;
 talabgorga subsidiya ajratilishi maqsadga muvofiqligi to‘g‘risida tuman ishchi guruhining xulosasi, qabul qilishga asos bo‘lgan hujjatlar nusxasi (loyiha hujjatlari, pudrat shartnomalari, ishlar bajarilganligi to‘g‘risida tuzilgan dalolatnoma, to‘lovlarni tasdiqlovchi hujjatlar nusxasi);
 uzum (mayiz) quritish va qadoqlash liniyalarini qurish uchun yer uchastkasi ajratilganligi to‘g‘risidagi hujjatlar nusxasi.
 qurib bitkazilgan uzum (mayiz) quritish va qadoqlash liniyasi talabgor balansiga olinganligini tasdiqlovchi hujjatlar nusxasi;
 Arizadagi ma’lumotlar va taqdim qilingan hujjatlarning to‘g‘riligi uchun talabgor javobgar hisoblanadi.
 Talabgordan ushbu bandda nazarda tutilmagan hujjatlarni taqdim qilishni talab qilish taqiqlanadi.
 Agentlik talabgorga taalluqli boshqa ma’lumotlarni tuman ishchi guruhlaridan talab qilib oladi.
 11. Agentlik o‘n besh ish kuni ichida:
 talabgor tomonidan taqdim qilingan hujjatlarning ushbu Nizom talablariga muvofiqligini o‘rganib chiqadi;
 kamchiliklar aniqlangan taqdirda bu haqida tuman ishchi guruhini va talabgorni yozma ravishda xabardor qiladi. Bunda, kamchiliklar bartaraf etilganidan so‘ng, talabgor umumiy tartibda murojaat qilishi mumkin;
 talabgor tomonidan subsidiya olish uchun taqdim qilingan hujjatlar va tuman ishchi guruhining ijobiy xulosasiga binoan talabgor bilan subsidiya ajratish to‘g‘risida tegishli shartnomalarni rasmiylashtiradi.
 12. Subsidiya Agentlik va talabgor o‘rtasida subsidiya ajratish to‘g‘risidagi shartnomalar belgilangan tartibda rasmiylashtirilgandan so‘ng xizmat ko‘rsatuvchi tijorat banklarida ochilgan asosiy hisobvaraqlariga bir oy muddatda o‘tkazib beriladi.
 13. Agentlik tuman Iqtisodiy taraqqiyot va kambag‘allikni qisqartirish bo‘limi hamda Investitsiyalar va tashqi savdo bo‘limi bilan birgalikda besh yil mobaynida shartnomada ko‘rsatilgan parametrlarning bajarilishi yuzasidan monitoring olib boradi.
 14. Uzum (mayiz) quritish va qadoqlash liniyalarini o‘rnatish va qurish ishlari yakunlangandan so‘ng xarajatlarning bir qismi qoplash uchun subsidiya olgan talabgor subsidiya predmetidan besh yildan kam bo‘lmagan muddatda maqsadli va samarali foydalanishlari lozim.
 15. Agar uzum (mayiz) quritish va qadoqlash liniyalaridan maqsadli foydalanilmaslik holatlari aniqlansa, ajratilgan subsidiya quyidagicha tartibda qaytariladi:
 birinchi yildan foydalanilmasa — subsidiyaning 100 foizi;
 ikkinchi yildan foydalanilmasa — subsidiyaning 80 foizi;
 uchinchi yildan foydalanilmasa — subsidiyaning 60 foizi;
 to‘rtinchi yildan foydalanilmasa — subsidiyaning 40 foizi;
 beshinchi yildan foydalanilmasa — subsidiyaning 20 foizi.
 16. Subsidiyadan maqsadli va samarali foydalanish yuzasidan nazorat tuman ishchi guruhi, Vazirlar Mahkamasi huzuridagi Agrosanoat majmui ustidan nazorat qilish inspeksiyasining tuman (Quvasoy shahar) bo‘limi hamda jamoatchilik nazorati subyektlari tomonidan amalga oshiriladi.
 17. Tuman ishchi guruhi subsidiya predmetidan maqsadli va samarali foydalanish yuzasidan bir oyda kamida bir marta nazorat olib boradi.
 Mazkur monitoring Agentlik tashabbusi va uning xodimlari ishtirokida o‘tkazilishi mumkin. 
 Monitoring natijalari dalolatnoma bilan rasmiylashtiriladi.
 18. Talabgor mazkur Nizomning 14-bandi talablarini bajarmagan taqdirda, talabgor Agentlikning yoki tuman ishchi guruhining subsidiyani qaytarish haqidagi yozma xabarnomasini olgan kundan e’tiboran bir oy mobaynida olingan subsidiyani Agentlikning tegishli maxsus shaxsiy g‘azna hisobvarag‘iga qaytarishi lozim.
 19. Talabgor ajratilgan subsidiyani belgilangan muddatda qaytarmagan taqdirda, Agentlik tomonidan subsidiyani sud tartibida undirish choralari ko‘riladi.
 20. Jamoatchilik nazorati subyektlari tomonidan subsidiya predmetidan maqsadli foydalanilmayotgan yoki yaroqsiz holdaligi aniqlansa, bunday holatlar videotexnika vositalari orqali qayd etilishi (yozib olinishi) va ikki kun muddatda tuman ishchi guruhiga taqdim qilinishi mumkin.
 21. Tuman ishchi guruhi Jamoatchilik nazorati subyektlari tomonidan aniqlangan holatlar bo‘yicha kelib tushgan videoyozuvlarni qabul qilingandan so‘ng uch ish kuni mobaynida talabgor yoki uning vakolatli xodimi ishtirokida o‘rganadi.
 O‘rganish natijalari tuman ishchi guruhi tomonidan uch ish kuni ichida murojaat qilgan shaxsga yozma yoki elektron shaklda xabar qilinadi. 
 22. Jamoatchilik nazorati subyekti tomonidan yuborilgan xabar o‘z tasdig‘ini topgan taqdirda u tegishli Agentlik tomonidan rag‘batlantiriladi. 
 Rag‘batlantirish talabgordan undirilgan subsidiyaning besh foizi miqdorida amalga oshiriladi. Pul mukofoti ma’lumotni taqdim qilgan shaxsning bank kartasiga o‘tkazib beriladi. Bunda, ushbu o‘tkazib berilgan mablag‘lar Agentlikka yetkazilgan zarar sifatida baholanib, subsidiya shartlarini bajarmagan talabgor hisobidan qoplanadi.
 23. Har yilgi ajratiladigan subsidiya to‘g‘risidagi ma’lumotlar Agentlikning rasmiy veb-saytlarida e’lon qilib boriladi.
 24. Agentlik hududiy ishchi guruhlar bilan birgalikda talabgor tomonidan subsidiya predmetidan samarali foydalanish yuzasidan tizimli monitoring olib boradi hamda yuzaga kelgan muammolarni bartaraf qilishda ularga har tomonlama ko‘maklashadi.
 25. O‘zbekiston Respublikasi Moliya vazirligining Davlat moliyaviy nazorati departamenti uzum (mayiz) quritish va qadoqlash liniyalarini xarid qilish xarajatlarining bir qismini qoplab berish uchun taqdim etilgan subsidiyadan maqsadli foydalanilishini nazorat qiladi.
 26. Ushbu Nizom talablari buzilishida aybdor bo‘lgan shaxslar qonunchilik hujjatlariga muvofiq javob beradilar.
 _________ tumanida uzum (mayiz) quritish va qadoqlash liniyalarini xarid qilishga subsidiya ajratish bo‘yicha _________ tuman ishchi guruhi “___________” ning 20___ yil “___”_________ dagi “____”-son murojaatini o‘rganib chiqdi va quyidagilar aniqlandi:
 1. Tashkilot nomi: “_________________” ;
 2. Uskunaning turi: _______________________;
 3. Uskunaning quvvati va ishlab chiqarilgan yili :______